Translate the text from Welsh to English.



 
Gwnaed y cyhoeddiad yn sgil adroddiad y Pwyllgor Newid Hinsawdd (CCC) annibynnol a ddatgelodd fod allyriadau sero\-net, er bod arbenigwyr wedi dweud na fyddent yn bosibl nac yn fforddiadwy, bellach yn bosibl o ddilyn polisi uchelgeisiol a thrwy ymdrech ar y cyd gan ‘Tîm Cymru’.


Dywed yr CCC fod tystiolaeth newydd yn dangos y gallai mwy o ostyngiadau yn y sector diwydiannol helpu i daro’r nod, gan fod cyfran fawr o allyriadau Cymru’n cael eu cynhyrchu gan nifer fach o lygrwyr mawr, fel gwaith dur Port Talbot.


Mae’r adroddiad yn dweud hefyd y bydd angen i bawb yng Nghymru wneud ei ran i leihau allyriadau, gyda rhagor na hanner yr argymhellion yn ymwneud yn rhannol os nad yn llwyr â newidiadau cymdeithasol neu ymddygiadol.  Mae hyn yn golygu bod angen i lywodraeth, cymunedau a busnesau weithio gyda’i gilydd i newid sut ydym yn teithio, yn siopa, yn gwresogi’n cartrefi, ac yn newid i ddiet carbon isel.  Ym mhob maes, mae angen gostyngiad mawr o ran faint o ynni ac adnoddau naturiol rydym yn eu defnyddio, i daro’r targedau.  

  

Mae’r adroddiad yn nodi hefyd y rhyngddibyniaeth rhwng gweithrediadau a thargedau Cymru a rhai’r DU.  Ni all y DU fynd yn sero\-net heb i Gymru weithredu, ond yn yr un modd, mae Cymru’n dibynnu ar Lywodraeth y DU i fynd i’r afael ag wynebu’r her a newid yn gyflym ac yn deg i ddyfodol carbon isel. 


Mae Llywodraeth Cymru eisoes wedi cyhoeddi cyfres o fesurau eleni fel ymateb i argyfwng yr hinsawdd ac i leihau’r nwyon tŷ gwydr sy’n cael eu gollwng i’r atmosffer.  Mae’r newidiadau hyn yn mynd y tu hwnt i’r targedau arbed carbon gan y byddant o les i iechyd pobl Cymru ac yn rhoi cyfle i fyd natur ffynnu.


Maen nhw’n cynnwys cynlluniau ar gyfer sicrhau aer glanach, atal llygredd amaethyddol niweidiol a chamu’n bendant oddi wrth danwydd ffosil a thuag at ynni gwyrdd, gweithio at sector cyhoeddus yng Nghymru sy’n sero\-net erbyn 2030 a gwneud mwy nag ailgylchu i wneud Cymru’n wlad ddi\-wastraff.


Cyhoeddodd y Prif Weinidog Mark Drakeford ddatganiad hefyd ynghylch creu Coedwig Genedlaethol i Gymru, lle byddai ecosystemau coedwigoedd cysylltiedig yn estyn o un pen o’r wlad i’r llall.


Mae’r llwybr a argymhellir yng nghyngor yr CCC ar gyfer gostwng allyriadau yn golygu y byddai Cymru’n gwireddu ei hymrwymiadau o dan Gytundeb Paris, fel rhan o’r ymgais i gyfyngu twymo’r ddaear i 1\.5°C.  Fodd bynnag, mae’r wyddoniaeth ddiweddaraf yn awgrymu bod pethau’n mynd i gyfeiriad lawer mwy difrifol, gydag adroddiad diweddar gan y Cenhedloedd Unedig yn amcangyfrif bod y ddaear ar drywydd i dwymo fwy na 3°C.  Rhagwelir y bydd hynny’n achosi tywydd mwy dinistriol, yn gorfodi cannoedd ar filiynau o bobl o gwmpas y byd i adael eu cartrefi, ac anrhaith anadferadwy i ecosystemau’r byd.


Dywedodd Gweinidog yr Amgylchedd, Ynni a Materion Gwledig, Lesley Griffiths: 



> “Ni oedd y wlad gyntaf yn y byd i gyhoeddi ei bod yn argyfwng hinsawdd ond byddwn nawr yn defnyddio’r wybodaeth newydd i droi ein huchelgais am Gymru Sero\-Net yn realiti.  Er inni wneud ymrwymiad mewn cyfraith heddiw i gyflawni hynny erbyn 2050, fe wnawn bopeth yn ein gallu i daro’r nod ynghynt.  Mae’r rhagolygon ar gyfer hinsawdd y ddaear yn enbydus ac nid ydym am roi’r gorau i’n hymdrechion i atal allyriadau difrodus rhag cael eu pwmpio i’r atmosffer a thwymo’n planed. Nid yw gwneud dim yn opsiwn.  
> 
>   
> 
> “Fel gyda Covid, bydd y newid yn yr hinsawdd yn effeithio arnom i gyd, ond y gwir plaen yw mai ein cymunedau mwyaf bregus fydd yn dioddef waethaf.  Rhaid newid i Gymru Sero\-Net mewn ffordd deg a chyfiawn, i sicrhau dyfodol gwyrdd a glân sy’n golygu swyddi o ansawdd uchel heb adael yr un gymuned ar ôl.
> 
> 
> “Mae’r llifogydd diweddar yn ein hatgoffa o’r hafog y mae tywydd cyfnewidiol eisoes yn ei greu.  Mae’r wyddoniaeth yn dweud wrthym y bydd digwyddiadau o’r fath yn digwydd yn amlach ac yn cryfhau wrth i’r ddaear dwymo.
> 
> 
> “Er ein bod yn wlad fach, rydym yn gwneud mwy na’n siâr o bethau iawn. Cymru oedd un o’r ailgylchwyr gwaethaf yn y byd cyn datganoli ond bellach, mae’n un o’r gorau.  Roeddem yn allweddol i’r chwyldro diwydiannol wrth inni gyflenwi glo i’r byd, ond rydym yn awr yn edrych tuag at ddyfodol o ynni a swyddi gwyrdd.  Rydym hefyd wedi gwahardd ffracio gan fod y peryglon i’r amgylchedd ac i ddiogelwch pobl Cymru’n rhy fawr o lawer.
> 
> 
> “Ac efallai’n bwysicach na dim, ni yw’r wlad gyntaf yn y byd i greu Deddf Cenedlaethau’r Dyfodol, i sicrhau bod yn rhaid i unrhyw benderfyniad gan y Llywodraeth fod yr un iawn ar gyfer ein plant a phlant ein plant, a’u plant hwythau hefyd.
> 
> 
> “Y targedau uchelgeisiol newydd hyn i wneud Cymru’n Sero\-Net yw’r peth iawn i’w wneud, ond ni fydd yn hawdd. Trwy Covid rydym wedi dangos bod gweithio fel Tîm Cymru’n gallu arbed bywydau a diogelu’n GIG ac rwy’n apelio ar bawb i weithio â’r un ysbryd i greu Cymru iachach, glanach a gwyrddach ar gyfer cenedlaethau’r dyfodol.”







Translation:


 
The move comes following a recommendation report by the independent Climate Change Committee (CCC), that revealed net zero emissions, previously thought unachievable and unaffordable by experts, was now possible with ambitious policy and a ‘Team Wales’ effort.  

  

The new evidence from the CCC says greater reductions within the industrial sector will help achieve this goal, as a large proportion of Welsh emissions come from a small number of big emitters, such as Port Talbot steelworks.  

  

The report also highlights the need for everyone in Wales to do their bit to drive emissions down, with more than half of the recommendations being partly or fully driven by societal or behavioural changes. This means government, communities and businesses working together to change how we travel, shop, heat our homes, and switching to lower carbon diets. In all cases, large reductions in the amount of energy and natural resources we use is necessary to achieve the targets.


The report also draws attention to the interdependency of UK and Welsh actions and targets. The UK cannot reach net zero without action in Wales, but equally Wales needs the UK Government to step up to the challenge and ensure a swift, fair and equitable transition to a low carbon future.


Welsh Government has already announced a suite of measures this year to respond to the climate emergency and reduce the amount of greenhouse gases released into the atmosphere. These changes go beyond carbon saving targets as they will benefit the health of the people of Wales and give its wildlife and natural world a chance to prosper.


These include plans on achieving cleaner air, putting an end to harmful agricultural pollution, a decisive shift away from fossil fuel extraction and towards green energy, working towards a net zero public sector in Wales by 2030, and going beyond recycling and making Wales a zero waste nation.


The First Minister Mark Drakeford has also announced the creation of a National Forest for Wales, where a connected forest ecosystem will extend the length of the country.


The recommended emissions reductions pathway set by CCC in their advice would mean Wales will meet its commitments under the landmark Paris Agreement, in a bid to limit global heating to 1\.5°C. However, new science points to a much graver global trajectory, with a recent report by the United Nations estimating the world is on track to warm by more than 3°C. This is predicted to cause more destructive weather events, the displacement of hundreds of millions of people around the world, and irreparable damage to the world’s ecosystems.


Minister for Environment, Energy and Rural Affairs Lesley Griffiths said:



> “We were the first country in the world to declare a climate emergency, but now we will use the new science to make our long\-held ambition of a Net Zero Wales, a reality. While we have set our intention to achieve this by 2050 in law today, we will continue to do all we can to get there sooner. The global climate outlook is grave, and we will not shy away from stopping harmful emissions being pumped into our atmosphere and heating our planet. Business as usual is not an option.  
> 
>   
> 
> As with Covid, climate change will impact us all, but the stark reality remains our most vulnerable communities will be hit the hardest. The transition towards a Net Zero Wales must be fair and just, a green and clean future which means good quality jobs and leaves no communities behind.  
> 
>   
> 
> “Recent flooding events have painfully reminded us the havoc our changing weather is already wreaking. The science is telling us events such as these will continue to increase and intensify as our world gets warmer.  
> 
>   
> 
> “While we are a small country, we punch big when it comes to doing the right thing. Wales was one of the worst recyclers in the world before devolution, and now it’s one of the best. We were central to the industrial revolution as we supplied the world with coal from our hillsides, but now we look to a future of green energy and jobs. We also banned fracking as we knew the risks to our environment and the safety to the people of Wales were far too high.  
> 
>   
> 
> “Perhaps most importantly, we are the first country in the world to have enshrined in law a Future Generations Act, ensuring that any decision the government makes today must be the right thing for our children and grandchildren, and their children too.  
> 
>   
> 
> “These ambitious new targets to make a Net Zero Wales is the right thing to do, but not the easiest thing to do. Through Covid we have shown a Team Wales effort that has saved lives and protected our NHS, and I am calling on everyone to use the same spirit to build a healthier, cleaner and greener Wales for our future generations.”